# การรักษาโรคติดเชื้อ COVID-19 ด้วยการรับประทานยา

### พฤษภาคม 2023

### การรักษาโรคติดเชื้อ for COVID-19 ด้วยการรับประทานยาคืออะไร?

การรักษาโรคติดเชื้อ COVID-19 ด้วยการรับประทานยา คือยาเม็ดหรือแคปซูลที่รับประทานสำหรับคนมีผลการตรวจโรคติดเชื้อ COVID-19 เป็นบวกที่มีสิทธิ์ ข้อดีของยาเหล่านี้คือคนหลายคนจะสามารถรับการรักษาโรคติดเชื้อ

COVID-19 ในบ้านของพวกเขาโดยไม่จำเป็นต้องเดินทางไปโรงพยาบาลเพื่อรับการรักษาในฐานะผู้ป่วยใน

**การรักษาด้วยการรับประทานยาควรรับประทานอย่างไรและเมื่อไร**?

ยานี้เป็นยาเม็ดหรือแคปซูลที่ใช้รับประทานทุก 12 ชั่วโมงเป็นเวลา 5 วัน คุณควรเริ่มรับประทานยาภายในเวลา 5 วันจากเมื่ออาการปรากฏหรือเร็วที่สุดเท่าที่จะเร็วได้หลังการตรวจโรคติดเชื้อ COVID-19 ได้ผลเป็นบวก

**ใครมีสิทธิ์ได้รับการรักษาด้วยการรับประทานยา**?

**คนที่มีอายุตั้งแต่ 18** ปีขึ้นไป

หากคุณตรวจโรคติดเชื้อ COVID-19 ได้ผลเป็นบวกและอายุ 18 ปีขึ้นไป คุณอาจมีสิทธิ์ได้รับยา รักษาทางปาก หากคุณ

* มีภูมิคุ้มกันบกพร่องปานกลางหรือรุนแรง (ตามรายการที่ปรากฏด้านล่าง) หรือ
* เคยเข้ารับการรักษาในโรงพยาบาลจากการเป็นโรคติดเชื้อ COVID-19 มาก่อนและเป็นอีกครั้งหนึ่ง

อาการภูมิคุ้มกันบกพร่องปานกลางหรือรุนแรงรวมถึง:

* โรคมะเร็งเม็ดเลือดหรือความผิดปกติของเซลล์เม็ดเลือดแดงบางอย่าง (โรคธาลัสซิเมีย โรคเม็ดเลือดแดงรูปเคียว)
* ผู้รับการปลูกถ่ายอวัยวะ
* ภาวะภูมิคุ้มกันบกพร่องปฐมภูมิหรือโรคภูมิคุ้มกันบกพร่อง (HIV)
* รับเคมีบำบัดหรือรังสีบำบัดทั้งตัวในช่วง 3 เดือนที่ผ่านมา
* รับการรักษาด้วยยาต้านอักเสบคอร์ติโคสเตอรอยด์หรือการรักษาแบบ “pulse therapy” ที่มีปริมาณสูงในช่วง 3 เดือนที่ผ่านมา
* การรักษาที่กดภูมิคุ้มกันในช่วง 3 เดือนที่ผ่านมา
* ยาริทูซิแมบ (Rituximab) ในช่วง 12 เดือนที่ผ่านมา
* ภาวะสมองพิการ (cerebral palsy) หรือดาวน์ซินโดรม
* โรคหัวใจพิการแต่กำเนิด (congenital heart disease)
* การมีชีวิตอยู่กับความทุพพลภาพที่มีภาวะหลายอย่างและ/หรือความอ่อนแอ

**ผู้สูงวัยและชนพื้นเมือง Aboriginal and Torres Strait Islander**

หากคุณเป็นผู้สูงวัยหรือเป็นชนพื้นเมือง Aboriginal and Torres Strait Islander และตรวจโรคติดเชื้อ COVID-19 ได้ผลเป็นบวก คุณอาจมีสิทธิ์ได้รับการรักษาด้วยยาทางปาก หากคุณ:

* อายุตั้งแต่ 70 ปีขึ้นไปที่ไม่จำกัดปัจจัยความเสี่ยง และมีหรือไม่มีอาการ
* อายุตั้งแต่ 50 ปีขึ้นไปที่มีความเสี่ยงเพิ่มเติม (ตามที่ระบุด้านล่าง)
* ชนพื้นเมือง Aboriginal หรือTorres Strait Islander อายุ 30 ปีขึ้นไปและมีปัจจัยความเสี่ยง **1**อย่าง (ตามที่ระบุด้านล่าง)

ปัจจัยความเสี่ยง:

* อาศัยอยู่ในบ้านพักผู้สูงวัย
* มีชีวิตอยู่กับความทุพพลภาพพร้อมภาวะหลายอย่างและ/หรือความเปราะบาง (แต่ไม่จำกัดเฉพาะการใช้ชีวิตในที่อยู่อาศัยซึ่งได้รับการสนับสนุน)
* ภาวะทางระบบประสาทเช่นโรคหลอดเลือดสมองหรือภาวะสมองเสื่อม และโรคปลอกประสาทอักเสบ เช่น โรคปลอกประสาท กลุ่มอาการกิลเลง-บาร์เร
* ภาวะระบบทางเดินหายใจเรื้อรัง รวมถึงโรคปอดอุดกั้นเรื้อรัง (COPD) โรคหอบหืดปานกลางหรือรุนแรง
* โรคอ้วนเกินไปหรือโรคเบาหวาน (ประเภท I หรือ II ที่ต้องใช้ยา)
* ภาวะหัวใจล้มเหลว โรคหลอดเลือดหัวใจ โรคกล้ามเนื้อหัวใจผิดปกติ
* ไตวายหรือโรคตับแข็ง
* อาศัยอยู่ในพื้นที่ห่างไกลที่เข้าไม่ถึงการดูแลสุขภาพระดับสูงกว่า

ยาเหล่านี้ไม่เหมาะสมสำหรับทุกคน ดังนั้นกรุณาพูดกับแพทย์ของคุณเพื่อเช็คว่าคุณมีสิทธิ์หรือไม่

**ฉันจะได้รับการรักษาด้วยการรับประทานยาได้อย่างไรและที่ไหน**?

คุณต้องมีใบสั่งยาเพื่อที่จะได้รับการรักษาโรคติดเชื้อ COVID-19 ด้วยการรับประทานยา คุณสามารถรับยานี้พร้อมใบสั่งยาได้จากร้านขายยา

**การรักษาด้วยยาทางปากได้รับการอุดหนุนหรือไม่**?

คนที่มีสิทธิ์สามารถเข้าถึงการรักษาด้วยยาทางปากที่ได้รับการอุดหนุนผ่าน Pharmaceutical Benefits Scheme (PBS) ด้วยใบสั่งยาจากผู้ออกใบสั่งยาที่ได้รับอนุมัติ เช่น แพทย์

คนที่ตรวจ COVID-19 ได้ผลเป็นบวกแต่ไม่มีบัตร Medicare สามารถติดต่อขอคำแนะนำเกี่ยวกับทางเลือกในการรักษาได้จากคลินิกแพทย์จีพีทางโรคระบบทางเดินหายใจ

ใครไม่ควรรับการรักษาด้วยการรับประทานยา?

ไม่แนะนำให้สตรีมีครรภ์หรือกำลังให้นมบุตรใช้การรักษาด้วยการรับประทานยา – ยิ่งทำให้สำคัญมากขึ้นที่สตรีมีครรภ์และกำลังให้นมบุตร ต้องฉีดวัคซีนป้องกันโรคติดเชื้อ COVID-19

การรักษาบางอย่างไม่ปลอดภัยที่จะใช้ควบคู่กับยาอย่างอื่นบางอย่าง และไม่ควรใข้ในคนที่ เป็นโรคไตหรือโรคตับรุนแรง กรุณาพูดกับแพทย์ของคุณว่าอะไรดีที่สุดสำหรับคุณ

การรักษาด้วยการรับประทานยาและภาวะการมีบุตรยาก

หากคุณได้รับใบสั่งยาเพื่อการรักษาด้วยการรับประทานยาสำหรับโรคติดเชื้อ COVID-19 คุณต้องเพิ่มความระมัดระวังเป็นพิเศษเกี่ยวกับการใช้ยาคุมกำเนิด เพราะการรักษาอาจส่ง ผลกระทบต่อวธีทำงานของการคุมกำเนิดของคุณ พูดกับแพทย์ของคุณหากคุณมีคำถาม เกี่ยวกับยาคุมกำเนิดชนิดต่าง ๆ และว่าอะไรดีที่สุดสำหรับคุณ

การฉีดวัคซีนและการรักษาด้วยการรับประทานยา

การรักษาเหล่านี้ไม่ได้ตั้งใจจะให้ใช้แทนการฉีดวัคซีนป้องกันโรคติดเชื้อ COVID-19

การฉีดวัคซีนคือวิธีที่ดีที่สุดในการป้องกันตัวคุณเอง คนที่คุณรักและชุมชนในวงกว้างจากโรคติดเชื้อ COVID-19

### การอนุมัติ

ยาทั้งหมดในออสเตรเลียต้องได้รับการอนุมัติสำหรับการใช้โดย Therapeutic Goods Administration (TGA) TGA คือนักวิทยาศาสตร์และผู้เชี่ยวชาญทางการแพทย์ผู้ควบคุมและ อนุมัติวัคซีน ยาและผลิตภัณฑ์ทางการแพทย์อื่น ๆ ทั้งหมดสำหรับการใช้ในออสเตรเลีย

TGA มีมาตรฐานเคร่งครัดสำหรับการอนุญาตใช้ยาในออสเตรเลีย พวกเขาอนุมัติเฉพาะยาที่ ปลอดภัยและมีประสิทธิภาพเท่านั้น ซึ่งรวมถึงการรักษาโรคติดเชื้อ COVID-19 ทางปากด้วย

### ข้อมูลเพิ่มเติม

สำหรับข้อมูลเกี่ยวกับโรคติดเชื้อ COVID-19 และการสนับสนุนในภาษาของคุณ โทรถึง National Coronavirus Helpline ที่หมายเลข 1800 020 080 และกด 8 สำหรับความช่วยเหลือด้านล่ามฟรี